Norge kan bli verdens første kontantløse land. Det er dårlig nytt for mange.

Norge kan bli verdens første kontantløse land. Det er dårlig nytt for idrettslag, gatemusikanter — og kriminelle.

Kai A. Olsen har ikke en krone på seg. De siste fire årene har det knapt vært en seddel innom lommeboken hans.

— Jeg prøver å leve helt kontantfritt, det går stort sett bra. Unntaket er konfirmasjonsgaver, og en og annen bomstasjon på fjellet der jeg må legge kontanter i en konvolutt, sier 65-åringen.